section_heading: Trajni apostolski upravitelj trebinjsko-mrkanski
paragraph_text: Uz pomoć trebinjsko-mrkanskog svećenika Vidoja Maslaća, Jederlinić je u Trebinjsko-mrkansku biskupiju doveo talijanske isusovce koji su u biskupiji ostali još deset godina. Trebinjsko-mrkanska biskupija bila je ostala bez svećenika, jer su dvojica franjevaca koji su tamo bili poslani po nalogu svoje provincije bili premješteni. Vidoje Maslać, koji je tamo obnašao službu generalnog vikara, izvijestio je Jederlinića o odluci Provincije i zamolio biskupa da neke svećenike pošalje na službu u župe Hrasno i Gradac.